b'\n_START_ARTICLE_\nPu\xc5\xa1\xc4\x8di\xc4\x8dasto krilo\n_START_PARAGRAPH_\nPu\xc5\xa1\xc4\x8di\xc4\x8dasto krilo, tudi krilo z naklonom ali naklonjeno krilo (ang. Swept Wing) je tip letalskega krila, ki se uporablja za visoke podzvo\xc4\x8dne in nadzvo\xc4\x8dne hitrosti leta. Najdemo ga skoraj na vseh reaktivnih letalih in tudi na nekaterih propelerskih (turboproplerskih) letalih. Letala z ravnimi krili po navadi operirajo pri hitrostih do okrog 700 km/h, pri katerih ne pride do stiskanja (kompresije) zraka. Pri ve\xc4\x8dji hitrostih se pojavi upor zaradi stiskanja - valovni upor, ki zelo pove\xc4\x8da celotni zra\xc4\x8dni upor. Pri pu\xc5\xa1\xc4\x8di\xc4\x8dastih krilih se ta upor zmanj\xc5\xa1a oziroma se pojavi kasneje._NEWLINE_Koncept se je prvi\xc4\x8d pojavil v 1930ih v Nem\xc4\x8diji, vendar so ga prakti\xc4\x8dno uporabili \xc5\xa1ele na koncu 2. svetovne vojne pri nem\xc5\xa1kem reaktivnem lovcu Me 262. Pu\xc5\xa1\xc4\x8di\xc4\x8dasta krila so se pojavila na lovcih druge generacije, kot npr. MiG-15 in F-86 Sabre, saj so prednosti pred ravnimi krili hitro postale o\xc4\x8ditne (\xc5\xa1e zlasti na osnovi po vojni pridobljenih podatkov nem\xc5\xa1kih proizvajalcecv)._NEWLINE_Termin pu\xc5\xa1\xc4\x8di\xc4\x8dasto krilo se uporablja za krila z naklonom nazaj. Gibljivo krilo je pu\xc5\xa1\xc4\x8di\xc4\x8dasto krilo, pri katerem se spreminja naklon npr. Grumman F-14 Tomcat. Obstajajo pa tudi letala z negativno pu\xc5\xa1\xc4\x8dico (negativnim naklonom oz. naklonom naprej) npr. Grumman X-29 ali Suhoj Su-47. Obstaja tudi prototip s po\xc5\xa1evnim (pivotirajo\xc4\x8dim) krilom npr. NASA AD-1,'